# Naziv projekta: Razvijanje Rodne agende u Ministarstvu unutrašnjih poslova Republike Srbije

**Sektor:** Pravosuđe i unutrašnji poslovi

**Zemlјa korisnik:** Republika Srbija, Ministarstvo unutrašnjih poslova, Sektor za lјudske resurse

# Implementacioni

**partner:** Kralјevina Švedska, Švedska policija

# Ukupna vrednost

**projekta:** 330.000 evra

**Trajanje projekta:** 36 meseci (trajanje projekta je produženo do sredine 2021. godine)

# CILjEVI PROJEKTA:

**Opšti cilј:** Adekvatna rodna zastuplјenost na svim nivoima (činovi, zvanja, specijalnosti) u skladu sa zastuplјenošću žena u radno

sposobnom stanovništvu.

# OBAVEZNI REZULTATI:

**REZULTAT 1** Primenjuje se politika uvažavanja različitosti i jednakih mogućnosti u okviru sistema upravlјanja lјudskim resursima sa akcentom na jednakim mogućnostima za žene.

**REZULTAT 2** Primenjuju se strukture i procedure koje garantuju prevenciju i odgovor na slučajeve rodno zasnovane diskriminacije i seksualnog uznemiravanja žena i muškaraca zaposlenih u MUP i Direkciji policije.

**REZULTAT 3** Glas zaposlenih žena u MUP, kroz Asocijaciju žena policajaca, ima uticaja na donošenje odluka u MUP koje se tiču poslovnih procesa u MUP i poslova policije.

**REZULTAT 4** Viši rukovodioci su usvojili kompetencije (stavove, ponašanja, veštine) neophodne za adekvatnu primenu politike uvažavanja različitosti i jednakih mogućnosti u policiji.

# AKTIVNOSTI REALIZOVANE U PRETHODNOM PERIODU:

U okviru ***rezultata 1***, po „Smernicama za implementaciju mera za ostvarivanje rodne ravnopravnosti u Ministarstvu unutrašnjih poslova Republike Srbije kroz sistem upravlјanja lјudskim resursima“ se redovno izveštava. Za izradu objedinjenog izveštaja priloge, osim organizacionih jedinica Sektora za lјudske resurse, dostavlјaju i Odelјenje za medije i komunikacije, Direkcija policije, Sektor za materijalno-finansijske poslove i Mreža žena u policiji Republike Srbije.

U junu 2021. godine, u Vrnjačkoj Banji održana je druga dvodnevna obuka po „Programu obuke rukovodilaca o rodnoj ravnopravnosti i prevenciji i zaštiti od diskriminacije“ (izrađenom kroz projektnu podršku), koji su vodili treneri našeg Ministarstva, uz podršku eksterne ekspertkinje. Bila je namenjena rukovodiocima operativnog nivoa rukovođenja iz PPU (pohađalo je 20 rukovodilaca).

Radionica na temu primene novog Zakona o rodnoj ravnopravnosti i obaveza koje iz njega proističu po MUP održana je u novembru 2021. godine. Učešće su uzeli zaposleni koji su ispred svojih organizacionih jedinica zaduženi za praćenje i izveštavanje u vezi sa predmetnim zakonom, a radionicu je vodila eksterna ekspertkinja za oblast rodne ravnopravnosti.

U okviru ***rezultata 2***, doneti su antidiskriminacioni akti „Uputstva sa smernicama za prevenciju i zaštitu od rodno zasnovane diskriminacije i diskriminacije zasnovane na drugim ličnim svojstvima u Ministarstvu unutrašnjih poslova“ i „Priručnik za prevenciju i zaštitu od rodno zasnovane diskriminacije i diskriminacije zasnovane na drugim ličnim svojstvima u Ministarstvu unutrašnjih poslova Republike Srbije“. Oba dokumenta za cilј imaju promociju rodne ravnopravnosti i jednakih mogućnosti, kao i efikasno suzbijanje svakog oblika rodne i druge diskriminacije. Takođe, izrađen je i „Priručnik za primenu medijacije u okviru Ministarstva unutrašnjih poslova Republike Srbije“, čija je svrha uređivanje načina postupanja medijatora Ministarstva radi mirnog rešavanja konfliktnih situacija u slučajevima diskriminacije i zlostavlјanja na radu.

U maju, junu i septembru 2021. godine, održane su tri petodnevne obuke za medijatore, prva u Novom Sadu, druga u Nišu, a treća u Beogradu. Svrha obuka je da zaposleni steknu neophodna znanja i veštine za primenu medijacije u okviru Ministarstva unutrašnjih poslova, kako bi se mirno rešavale situacije nastale u vezi sa diskriminacijom, a sve sa cilјem stvaranja poslovnog okruženja koje je podržavajuće za sve zaposlene.

Pet najbolјih polaznika, dobilo je mogućnost da tokom oktobra pohađa petodnevnu akreditovanu Osnovnu obuku za medijatore, radi dobijanja licence i upisa u Registar posrednika Ministarstva pravde Republike Srbije.

U okviru ***rezultata 3***, snimlјen je promotivni video, sa idejom da se zaposlenima i građanstvu približe cilј, misija i vizija Mreže žena u policiji Republike Srbije, kao i da se predstave žene policijski službenici, koje su uspešne u policijskom poslu, te da to bude još jedan od instrumenata za privlačenje žena za rad na tim poslovima.

Pored toga, na Fejsbuk stranici i Instagramu, kontinuirano se sprovodi promotivna kampanja čija je svrha privlačenje žena za rad u policiji, a podrazumeva predstavlјanje biografija kontakt osoba Mreže žena u policiji Republike Srbije.

U junu 2021. godine u Beogradu, održana su dva jednodnevna treninga iz asertivne komunikacije, namenjena članicama MŽP.

U oktobru 2021. godine, realizovana je studijska poseta pet članica Mreže žena u policiji Republike Srbije, Udruženju policijskih službenica Crne Gore, kako bi razmenile znanja i iskustva u radu oba tela sa cilјem unapređenja njihovog rada.

Tokom novembra 2021. godine održana su dva dvodnevna Seminara o diskriminaciji i mobingu, na kojima su članice MŽP unapredile svoja znanja iz pomenutih oblasti, kao i o načinima za sprečavanje i zaštitu od tih pojava.

U okviru ***rezultata 4***, sprovedena su tri ciklusa Gender Coaching Programa - ekskluzivnog modela obuke visokih rukovodilaca MUP Republike Srbije. Program podrazumeva edukaciju rukovodilaca kroz tzv. model „jedan na jedan“, čime se uz savetodavnu podršku eksperata za rodna pitanja implementiraju rodne perspektive u svakodnevni rad policije. Program je završilo 22 rukovodilaca iz linije rada Direkcije policije od kojih je jedna žena.